PMIndiaData/PMIndiaSum huggingface dataset:
وزیر اعظم  جناب نریندر مودی اور  جاپان کے وزیر اعظم  محترم سوگا یوشی ہِدے  کے درمیان  ٹیلی فون پر بات چیت

نئی دلّی ،25 ستمبر / وزیر اعظم جناب نریندر مودی نے آج جاپان کے وزیر اعظم محترم سوگا یوشی ہِدے کے ساتھ ٹیلی فون پر بات چیت کی ۔ وزیر اعظم نے ، وزیر اعظم سوگا کو جاپان کا وزیر اعظم مقرر ہونے پر مبارکباد دی اور اُن کے مقاصد کے حصول میں کامیابی کے لئے نیک خواہشات پیش کیں ۔ دونوں لیڈروں نے اِس بات سے اتفاق کیا کہ بھارت – جاپان خصوصی اسٹریٹیجک اور عالمی ساجھیداری نے پچھلے کچھ برسوں میں زبردست ترقی کی ہے اور انہوں نے باہمی اعتماد اور مشترکہ اقدار پر مبنی ، اِن تعلقات کو مزید مستحکم کرنے کی خواہش کا اظہار کیا ۔ دونوں لیڈروں نے ، اِس بات سے بھی اتفاق کیا کہ دونوں ملکوں کے درمیان ساجھیداری آج کے عالمی چیلنجوں ، بشمول کووڈ – 19 عالمی وباء کے لئے زیادہ مطابقت رکھتی ہے ۔ انہوں نے اِس بات پر زور دیا کہ ایک آزاد ، کھلے اور شمولیت والے بھارت بحرالکاہل خطے کے اقتصادی ڈھانچے کو ابھرنے والی سپلائی چین سے تقویت دی جانی چاہیئے اور اِس سلسلے میں بھارت – جاپان اور انہی خیالات والے ملکوں کے درمیان تعاون کا خیر مقدم کیا ۔ دونوں لیڈروں نے ، دونوں ملکوں کے درمیان اقتصادی ساجھیداری میں پیش رفت کی ستائش کی اور اس سلسلے میں خصوصی صلاحیت والے ورکروں سے متعلق معاہدے کے متن کو قطعی شکل دیئے جانے کا خیر مقدم کیا ۔ وزیر اعظم نے ، وزیر اعظم سوگا کو عالمی کووڈ – 19 وباء کے باعث حالات میں بہتری آنے کے بعد سالانہ باہمی چوٹی میٹنگ کے لئے بھارت کا دورہ کرنے کی دعوت دی ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ و ا ۔ ع ا )
گریش کرناڈ کی رحلت پروزیراعظم کی تعزیت

نئی دہلی،10جون :وزیراعظم ، جناب نریندرمودی نے گریش کرناڈ کی رحلت پرتعزیت کااظہارکیاہے ۔ وزیراعظم نے اپنے پیغام میں کہاہے کہ گریش کرناڈ کو تمام میڈیموں میں ان کی زبردست اداکاری کے لئے یاد کیاجائیگا ۔ انھوں نے گریش کرناڈ کو عظیم موضوعات پربھی انتہائی اپنے پن سے اظہارکیاہے ۔ وزیراعظم جناب نریندرمودی نے کہاہے کہ ان کے کام آئندہ برسوں میں بھی مقبولیت حاصل کرتے رہیں گے ۔ مجھے ان کی رحلت سے صدمہ لاحق ہواہے ۔ ان کی روح کو ابدی سکون حاصل ہو۔
وزیراعظم نے ایسواتینی کے وزیراعظم اَمبروس مانڈ ولوڈَلامِنی کے انتقال پر تعزیت کا اظہار کیا

نئی دلی،15؍ دسمبر،وزیراعظم جناب نریندر مودی نے ایسواتینی کے وزیراعظم اَمبروس مانڈولوڈَلا مِنی کی رحلت پر گہرے صدمے کا اظہار کیا ہے۔ وزیراعظم نے ٹوئیٹ کیا ہے کہ ‘‘وزیراعظم امبروس مانڈولو ڈلا منی کی افسوسناک موت پر سلطنت ایسواتینی کی حکومت اور عوام کے ساتھ میری گہری تعزیت ، ہماری دعائیں اور خیالات غمزدہ کنبے کے ساتھ ہیں۔ ’’
روسی وفاق کی سیکورٹی کونسل کے سکریٹری جناب نکولائی پاتروشیف نے وزیر اعظم جناب نریندر مودی سے ملاقات کی

روسی وفاق کی سیکورٹی کونسل کے سکریٹری، ہز ایکسی لینسی جناب نکولائی پاتروشیف نے آج صبح میں وزیر اعظم جناب نریندر مودی سے ملاقات کی۔ سکریٹری پاتروشیف نے آج صبح میں قومی سلامتی کے مشیر اور وزیر خارجہ کے ساتھ ہوئی نتیجہ خیز بات چیت سے وزیر اعظم کو مطلع کیا اور ہندوستان کے ساتھ ’خصوصی اور اسٹریٹجک پارٹنرشپ‘ کو مزید گہرا کرنے کے بارے میں روس کے مضبوط عزم کا اظہار کیا۔ وزیر اعظم نے ایک ایسے وقت میں سکریٹری پاتروشیف کی قیادت میں روسی وفد کے دورہ کی تعریف کی جب اس خطہ میں بڑی تبدیلیاں رونما ہو رہی ہیں۔ انہوں نے سکریٹری پاتروشیف سے کہا کہ وہ صدر پوتن تک ان کا شکریہ پہنچا دیں جو ہند-روس پارٹنرشپ کی جانب مسلسل توجہ دے رہے ہیں۔ انہوں نے یہ بھی کہا کہ وہ دو طرفہ اجلاس کے لیے، مستقبل قریب میں بھارت میں صدر پوتن کا استقبال کرنے کا انتظار کر رہے ہیں۔
وزیر اعظم نے عقیدت مندوں سے گجرات کے امباجی تیرتھ دھام میں ساؤنڈ اینڈ لائٹ شو میں شرکت کی اپیل کی

وزیر اعظم جناب نریندر مودی نے عقیدت مندوں سے گجرات کے امباجی تیرتھ دھام میں ساؤنڈ اینڈ لائٹ شو میں شرکت کی اپیل کی ہے۔ انہوں نے بتایا کہ 51 شکتی پیٹھوں کا پریکرما فیسٹیول آج شام 7 بجے سے شروع ہو رہا ہے۔ ہمارے پُرانوں(قدیم مقدس کتابیں) کو ساؤنڈ اینڈ لائٹ شو میں دکھایا جائے گا۔ ایک ٹویٹ میں، وزیر اعظم نے کہا؛ ''امباجی تیرتھ دھام، گجرات میں عقیدت مندوں کے لیے ایک بہت ہی مبارک موقع آیا ہے۔ آج شام 7 بجے سے، یہاں 51 شکتی پیٹھوں کا پریکرما میلہ شروع ہو رہا ہے، جس میں ہمارے پُرانوں کی دلکش پیشکش سے منسلک لائٹ اینڈ ساؤنڈ شو بھی شامل ہے۔ آپ سب سے میری اپیل ہے کہ اس عظیم الشان انوشٹھان(مذہبی رسم) کا حصہ ضرور بنیں۔"
بل گیٹس نے ٹیکے کی 200 کروڑ خوراکوں  کے نشان سے تجاوز کرنے  کے لیے وزیر اعظم کو مبارکباد پیش کی

وزیر اعظم جناب نریندر مودی نے بھارت کی ٹیکہ کاری مہم کو تقویت بہم پہنچانے میں سائنس دانوں، ڈاکٹروں اور نرسوں کی اجتماعی کوششوں کی ستائش کی ہے۔ وزیر اعظم نے بل گیٹس کے مبارکبادی پیغام والے ٹوئیٹ کے جواب میں ٹوئیٹ کیا: ’’بھارت کی ٹیکہ کاری مہم رفتار اور پیمانے کے لحاظ سے بہت بڑی ہے۔ اس مہم کو سائنس دانوں، ڈاکٹروں اور نرسوں سمیت کئی لوگوں کی اجتماعی کوششوں سے تقویت حاصل ہوئی ہے۔ ساتھ ہی، بھارت کے لوگوں نے سائنس میں غیرمعمولی اعتماد جتایا ہے اور وقت پر اپنی خوراکیں لی ہیں۔‘‘
مرکزی کابینہ نے سرہند معاون نہر اور راجستھان معاون نہر کی مرمت کاری کے لئے 825 کروڑ روپے کی مالی امداد کی منظوری  دی ہے

دونوں پروجیکٹوں سے پنجاب کے مکتسر، فرید کورٹ اور فیروز پور کے علاقوں میں پانی کے جماؤ پر قابو پایا جاسکے گا نئی دہلی۔26ستمبر۔وزیراعظم جناب نریندر مودی کی صدارت میں مرکزی کابینہ نے اگلے پانچ برسوں (2018-19 تا2022-23)کے دوران راجستھان معاون نہر اور سرہند معاون نہر کی مرمت کاری پر عملدرآمد کے لئے بالترتیب 620.42 کروڑ روپئے اور 205.758 کروڑ روپئے کی مرکزی مالی امداد کی منظوری دی ہے۔ اثرات ان دونوں پروجیکٹوں پر عملدرآمد سے جنوب مغربی پنجاب کے مکتسر، فریدکورٹ اور فیروز پور اضلاع میں 84800 ہیکٹیر اراضی میں پانی کے جماؤ کے مسئلے کو حل کرنے میں مددملے گی۔ ان پروجیکٹوں کےنافظ ہونے کے بعد جنوب مغربی پنجاب کے علاقوں میں پانی کے جماؤ کے مسئلے پر قابو پانے میں مدد ملے گی اور دونوں نہروں میں پانی کے بہاؤ اور پانی کی دستیابی میں بھی اضافہ کیا جاسکے گا۔ II –
وزیراعظم جناب نریندر مودی3 اگست کو گجرات میں پردھان منتری غریب کلیان ان-یوجنا سے مستفید ہونے  والے افراد سے بات چیت کریں گے

نئی دہلی یکم اگست 2021 : وزیراعظم جناب نریندرمودی ، 3 اگست 2021 کو دوپہر بارہ بجکر 30 منٹ پر ویڈیو کانفرنسنگ کے ذریعہ پردھان منتری غریب کلیان یوجنا سے مستفید ہونے والے افراد سے بات چیت کریں گے۔ اس اسکیم کے بارے میں مزید بیداری پیدا کرنے کی غرض سے ریاست میں عوامی شرکت کے ایک بڑے پروگرام کا آغاز کیا جارہا ہے۔ پردھان منتری غریب کلیان ان یوجنا (پی ایم جی کے اے وائی) کے بارے میں پردھان منتری غریب کلیان ان یوجنا (پی ایم جی کے اے وائی خوراک کی یقینی فراہمی سے متعلق ایک اسکیم ہے جس کا خیال وزیراعظم نے کووڈ-19 کے اقتصادی اثرات کو کم کرنے میں مدد کرنے اور مالی مدد فراہم کرنے کی غرض سے پیش کیا ہے۔ پی ایم جی کے اے وائی کے تحت خوراک کی یقینی فراہمی سے متعلق قومی قانون کےدائرہ میں آنے والے تمام مستفید افراد کو 5 کلو گرام فی شخص کے حساب سے اضافی اناج دیا جاتا ہے۔ گجرات کے وزیراعلی اور نائب وزیر اعلی بھی اس موقع پر موجود ہوں گے۔
وزیراعظم نے بھُج میں کے.کے. پٹیل سپر اسپیشلٹی ہاسپٹل کو قوم کے لئے وقف کیا

وزیراعظم جناب نریندر مودی نے آج ویڈیو کانفرنسنگ کے ذریعے بھُج، گجرات، میں کے. کے.پٹیل سپر اسپیشلٹی ہاسپٹل کو قوم کے لئے وقف کیا۔ یہ اسپتال شری کَچھی لیوا پٹیل سماج ، بھُج نے تعمیر کرایا ہے۔ گجرات کے وزیراعلیٰ جناب بھوپیندر بھائی پٹیل اس موقع پر موجود اکابرین میں شامل تھے۔ اس موقع پر اظہار خیال کرتے ہوئے وزیراعظم نے اس بات کے لئے تعریف کی کہ زلزلے کی تباہ کاریوں کو پیچھے چھوڑتے ہوئے بھج اور کچھ کے عوام اپنی سخت محنت سے اس خطے کے لئے نئی تقدیر تحریر کر رہے ہیں۔ آج اس علاقے میں بہت سی جدید ترین طبی سہولیات موجود ہیں۔ اسی سلسلے میں بھج کو آج ایک جدید سپر اسپیشلٹی ہاسپٹل مل رہا ہے۔ وزیراعظم نے کہا کہ یہ اسپتال اس خطے کا پہلا خیراتی سپر اسپیشلٹی ہاسپٹل ہے، جہاں کچھ کے لوگوں کے ساتھ ساتھ لاکھوں فوجیوں، نیم فوجی عملے اور کاروباریوں کو اعلیٰ معیار کی طبی سہولت کی ضمانت ملے گی۔ وزیراعظم نے کہا کہ بہتر طبی سہولیات بیماریوں کے علاج تک محدود نہیں ہے، بلکہ ان سے سماجی انصاف کو بھی بڑھاوا ملتا ہے۔ انہوں نے کہا کہ جب غریبوں کو سستا اور بہترین علاج دستیاب ہوتا ہے، تو سسٹم پر اس کا اعتماد مستحکم ہوتا ہے۔ اگر انہیں علاج کے خرچ کی فکر سے نجات مل جائے، تو وہ اور زیادہ پختہ ارادے کے ساتھ غریبی کے دائرے سے باہر نکلنے کے لئے محنت کریں گے۔ وزیراعظم نے کہا کہ گزشتہ برسوں میں صحت کے شعبے میں تمام اسکیمیں اسی نظریئے کو سامنے رکھتے ہوئے وضع کی گئیں۔ آیوشمان بھارت اسکیم کے ذریعے ہر سال غریب اور درمیانی طبقے کے لوگوں کے لاکھوں کروڑوں روپیوں کی بچت ہوئی ہے، جس میں جن اوشدھی یوجنا بھی شامل ہے۔ ہیلتھ اور ویلنس سنٹروں اور آیوشمان بھارت ہیلتھ انفرا اسٹرکچر اسکیم جیسی مہمات علاج و معالجے کی تمام لوگوں تک رسائی کو ممکن بنا رہی ہیں۔ آیوشمان بھارت ڈیجیٹل ہیلتھ مشن مریضوں کے لئے سہولیات کا دائرہ بڑھا رہا ہے۔ضلع میں آیوشمان ہیلتھ انفراسٹرکچر مشن کے ذریعے صحت کی دیکھ بھال کا جدید اور اہم بنیادی ڈھانچہ تیار کیا گیا ہے اور اسے بلاک سطح تک لے جایا جا رہا ہے۔ ہر ضلع میں اسپتال بنائے جا رہے ہیں اور ایمس بھی قائم کیا جا رہا ہے۔ میڈیکل کالجوں میں میڈیکل کی تعلیم کو بڑھایا جا رہا ہے اور اگلے 10 برسوں میں ملک کو ریکارڈ تعداد میں ڈاکٹر دستیاب ہو سکتے ہیں۔ گجرات کی طرف رُخ کرتے ہوئے وزیر اعظم نے کہا کہ ‘‘حالات یہاں تک پہنچ گئے ہیں کہ نہ میں کچھ کوچھوڑ سکتا ہوں اور نہ ہی کچھ مجھے چھوڑ سکتا ہے’’۔ انہوں نے گجرات میں طبی انفراسٹرکچر اور تعلیم کی حالیہ توسیع کے بارے میں بھی بات کی اور کہا کہ آج وہاں 9 ایمس ہیں، تین درجن سے زیادہ میڈیکل کالج ہیں۔ پہلے یہ تعداد 9 تھی۔ میڈیکل سیٹوں کی تعداد 1100 سے بڑھ کر 6000 ہو گئی ہے۔ راجکوٹ ایمس سرگرم عمل ہے اور احمد آباد کے سِول اسپتال کو ماں اور بچے کی دیکھ بھال کے لئے 1500 بستروں کا بنیادی ڈھانچہ فراہم کیا جا رہا ہے۔ کارڈیالوجی اور ڈائیلاسز کی سہولیات میں کئی گنا اضافہ ہوا ہے۔ جناب مودی نے صحت کے لئے احتیاطی نقطہ نظر پر اپنی توجہ کا اعادہ کرتے ہوئےصفائی، ورزش اور یوگا پر زور دینے کی درخواست کی۔ انہوں نے اچھی خوراک، صاف پانی اور غذائیت کی اہمیت پر بھی زور دیا کہا کہ کچھ کے علاقے میں یوگا ڈے کو بڑے پیمانے پر منایا جائے۔ انہوں نے پٹیل برادری سے بھی کہا کہ وہ بیرون ملک کچھ فیسٹیول کو فروغ دیں اور اس کے لئے غیر ملکی سیاحوں کی تعداد میں اضافہ کریں۔ انہوں نے ہر ضلع میں 75 امرت سرووروں کیلئے پھر سے زوردیا۔
وزیر اعظم نے ریڈیو کے عالمی دن کے موقع پرریڈیو سامعین اور اُن لوگوں کو مبارکباد دی ہے جو اس غیر معمولی وسیلے کواستحکام بخش  رہے ہیں

وزیر اعظم جناب نریندر مودی نے، ریڈیو کے عالمی دن کے موقع پر، ریڈیو کے تمام سامعین اور ان تمام افراد کو مبارکباد دی ہے جو اپنے ٹیلنٹ کے ساتھ ساتھ اختراع کو استعمال کرتے ہوئے اس غیر معمولی وسیلے کو استحکام بخش رہے ہیں۔ ٹوئٹ کے ایک سلسلےمیں وزیر اعظم نے کہا؛ ’’ریڈیو کے عالمی دن کے موقع پر ریڈیو کے تمام سامعین اور ان تمام افراد کو مبارکباد ، جو اپنے ٹیلنٹ اور اختراع کو استعمال کرتے ہوئے اس غیر معمولی وسیلے کو استحکام بخش رہے ہیں۔ چاہے آپ گھر پر ہوں، سفر کر رہے ہوں اور چاہے کہیں بھی ہوں، ریڈیو عوام کی زندگیوں کا ایک اٹوٹ حصہ رہتا ہے۔ یہ لوگوں کے ساتھ رابطہ کرنے کے لیے ایک حیرت انگیز وسیلہ ہے‘‘۔ ’’#من کی بات کے باعث، میں نے بار بار یہ بات محسوس کی ہے کہ ریڈیو مثنت رجحان کو ساجھا کرنے کے ساتھ ساتھ اُن لوگوں کی خدمات کو تسلیم کرنے کا بھی ایک عظیم وسیلہ ہے، جو دوسروں کی زندگیوں میں معیاری تبدیلی لانے کے لیے پیش پیش رہتے ہیں۔ میں اُن سب کا بھی شکریہ ادا کرنا چاہوں گا جو اس پروگرام میں حصہ رسدی کرتے ہیں‘‘۔ ۔۔۔۔۔۔۔۔۔۔۔ ش ح۔ا ع۔ر ا۔
ڈاکٹر پی کے مشرا نے وزیراعظم کے پرنسپل سکریٹری کا عہدہ سنبھالا

نئی دہلی 11ستمبر ۔ ڈاکٹر پرمود کمار مشرا کو بھارت کے وزیراعظم کا پرنسپل سکریٹری مقرر کیا گیا ہے۔ انہوں نے آج اپنا چارج سنبھا ل لیا ۔ ڈاکٹر پرمود کمار مشرا ، وزیر اعظم کے پرنسپل سکریٹری ڈاکٹر مشرا پروگراموں کے انتظام میں طویل تجربہ رکھتے ہیں ، جن میں زراعت ،بحران کا بندوبست ، بجلی کاشعبہ ، بنیادی ڈھانچے کی فائننسنگ اور انضباطی مسائل شامل ہیں۔ ان کا کیرئیر بہت نمایاں رہا ہے ۔ جس میں تحقیق ، اشاعت ، پالیسی سازی اور پروگرام /پروجیکٹ کا بندوبست بھی شامل رہا ہے ۔ وہ پالیسی سازی اور انتظامیہ کا وسیع تجربہ رکھتے ہیں اور انہوں نے بہت سی اہم ذمہ داریاں سنبھالی ہیں مثلاََ وزیر اعظم کے ایڈیشنل پرنسپل سکریٹری ، سکریٹری زراعت اورتعاون ، بھارت سرکار ، چیئرمین اسٹیٹ الیکٹرسٹی ریگولیٹری کمیشن اور بحران کے بندوبست کا شعبہ ۔ زراعت اور تعاون کے سکریٹری کے طور پر وہ نیشنل ایگری کلچر ڈیولپمنٹ پروگرام ( آر کے وی وائی ) اور نیشنل فوڈ سکیورٹی مشن ( این ایف ایس ایم ) جیسی اہم قومی اسکیموں میں سرگرم رہے ۔ 2014 سے 2019 کے درمیان وزیر اعظم کے ایڈیشنل پرنسپل سکریٹری کی حیثیت سے انہیں انسانی وسائل کے بندوبست ،خاص طور پر سینئیر عہدوں پر تقرر کے معاملے میں اختراعی نوعیت کی اور انقلابی تبدیلیاں کرنے کا فخر حاصل رہا ہے ۔ ان کے بین الاقوامی تجربے میں انسٹی ٹیوٹ آف ڈیولپمنٹ اسٹڈیز (برطانیہ ) میں چار سال سے زیادہ کا تحقیقی اور علمی کام ، اے ڈی بی اور عالمی بینک کے پروجیکٹوں کے سلسلے میں بات چیت اوران پرعمل درآمد ، انٹر نیشنل کراپ ریسرچ انسٹی ٹیوٹ فار سیمی ایرڈ ٹراپکس (آئی سی آر آئی ایس اے ٹی ) کے گورننگ بورڈ کا ممبر ہونا اور بہت سی بین الاقوامی کانفرنسوں میں ماہر / ریسورس پرسن کے طور پر شرکت کرنا شامل ہے۔ انہیں حال ہی میں اقوام متحدہ کا ایس اے ایس اے کے اے ڈبلیو اے ایوارڈ 2019 دیا گیا ہے ،جو بحران کے بندوبست کا سب سے مایہ ناز بین الاقوامی ایوارڈ ہے ۔ ڈاکٹر مشرا نے یونیورسٹی آف سیسکس سے معاشیات / ترقیاتی مطالعات میں پی ایچ ڈی کی ہے ، یونیورسٹی آف سیسکس سے ڈیولپمنٹ اکنامکس میں ایم اے کیا ہے اور دہلی اسکول آف اکنامکس سے پہلےدرجے میں معاشیات میں ایم اے کیا ہے ۔ نیز 1970 میں جی ایم کالج (سامبل پور یونیورسٹی ) سے بی اے آنرز (معاشیات ) پہلےدرجے میں پاس کیا اور دیگر مضامین میں ڈسٹنکشن حاصل کی ۔ وہ اوڈیشہ کی تمام یونیورسٹیوں میں معاشیات میں اول درجہ حاصل کرنے والے واحد طالبعلم تھے ۔ انہوں نے تین کتابیں بھی لکھی ہیں اس کے علاوہ بہت سے بین الاقوامی رسالوں میں ان کے مضامین اور جائزے بھی شائع ہوئے ہیں۔ ۰۰۰۰۰۰۰۰۰۰۰۰۰۰۰۰۰۰۰۰۰
مرکزی کابینہ نے مسلح افواج کے پنشن پانے والوں / فیملی پنشن پانے والوں کے لئے وَن رینک وَن پنشن کے تحت پنشن میں نظر ثانی کو منظوری دی ہے ، جو  یکم جولائی ، 2019 ء سے نافذ ہو گی

وزیراعظمجنابنریندرمودیکیسربراہیمیںمرکزیکابینہنےونرینکونپنشن ( او آر او پی ) کےتحتمسلحافواجکےپنشنرز/فیملیپنشنرزکیپنشنپرنظرثانیکیمنظوریدےدیہے ، جو یکم جولائی ، 2019 ء سے نافذ ہو گی ۔ ماضیکےپنشن پانے والوں کیپنشنکو سال 2018 ء کے دفاعیافواجکےریٹائرہونےوالوں کے کلینڈر کی بنیاد پر ایک ہی رینک کے افسران کے لئے کمازکماورزیادہسےزیادہپنشنکیاوسطکیبنیادپر تعین کیا جائے گا ۔ فیض کنندگان مسلحافواجکے ، ان اہلکاروں کو ، جو 30 جون ، 2019 سے پہلے ریٹائرہوئے ہیں { اس میں ، وہ اہلکار شامل نہیں ہیں ، جنہوں نے یکم جولائی ، 2014 ء سے پہلے پری میچیور ریٹائرمنٹ لیا تھا } کا احاطہ نظر ثانی شدہ پنشن میں کیا جائے گا ۔ اس سے مسلح افواج کے 25.13 لاکھسےزیادہ (بشمول 4.52 لاکھسےزیادہنئےمستفیدہونےوالے) مسلحافواجکےپنشن پانے والے /فیملیپنشن پانے والے مستفیدہوںگے۔ ان پنشن پانے والوں کا تحفظ کیا جائے گا ، جو اوسطسے زیادہ پنشن حاصل کر رہے ہیں ۔ یہفوائد فیملی پنشن پانے والوں ، جنگیبیواؤںاورمعذورپنشن پانے والوں کو بھی فراہم کیا جائے گا ۔ پنشن کے بقایاجاتچارششماہیقسطوں میںاداکئےجائیںگے۔ تاہم،تمامفیملیپنشن پانے والوں،بشمولخصوصی/آزادخاندانیپنشناورگیلنٹریایوارڈجیتنےوالوںکوایکقسطمیںبقایاجاتاداکئے جائیںگے۔ اخراجات نظرثانیشدہ پنشن کو نافذ کرنے کے لئے سالانہ اخراجاتکاتخمینہتقریباً 8450 کروڑ روپئے لگایاگیاہے ، جو 31 فی صد ڈیئرنیس الاؤنس کے ساتھ ہو گا۔ یکم جولائی ، 2019 ء سے 31 دسمبر ، 2021 ء تک 17 فی صد مہنگائی بھتے کے ساتھ بقایہ جات کا تخمینہ 19316 کروڑ روپئے سے زیادہ لگایا گیا ہے ، جب کہ یکم جولائی ، 2021 ء سے 31 دسمبر ، 2021 ء تک 31 فی صد مہنگائی بھتے کے ساتھ یہ بقایا جات تقریباً 23638 کروڑ روپئے ہوں گے ۔ یہ اخراجات او آر او پی پر جاری اخراجات کے علاوہ ہوں گے ۔ یکم جولائی ، 2019 ء نافذ ہونے والی اوآر او پی کے تحت سروس پنشن میں رینک کے حساب سے ہونے والے اضافے کا تخمینہ ( روپئے میں ) : رینک یکم جنوری ، 2016 ء کے وقت پنشن یکم جولائی ، 2019 ء کو نافذ نظر ثانی شدہ پنشن یکم جولائی ، 2019 ء سے 30 جون ، 2022 ء تک بقایا جات کا تخمینہ سپاہی 17,699 19,726 87,000 نائک 18,427 21,101 1,14,000 حولدار 20,066 21,782 70,000 نائب صوبیدار 24,232 26,800 1,08,000 سب میجر 33,526 37,600 1,75,000 میجر 61,205 68,550 3,05,000 لیفٹننٹ کرنل 84,330 95,400 4,55,000 کرنل 92,855 1,03,700 4,42,000 بریگیڈیئر 96,555 1,08,800 5,05,000 میجر جنرل 99,621 1,09,100 3,90,000 لیفٹننٹ جنرل 1,01,515 1,12,050 4,32,000 ۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔ ( ش ح ۔ و ا ۔ ع ا ) ( 24-12-2022 )
‏ وزیر اعظم نے مہاراشٹر سمردھی مہامارگ، ناگپور کا افتتاح کیا‏

‏وزیراعظم جناب نریندر مودی نے آج ناگپور میں ہندو ہردے سمراٹ بالا صاحب ٹھاکرے مہاراشٹر سمردھی مہامرگ کے پہلے مرحلے کا افتتاح کیا، جو 520 کلومیٹر طویل ہے اور ناگپور اور شرڈی کو جوڑتا ہے۔ ‏ ‏وزیر اعظم نے ٹویٹ کیا:‏ ‏’’ہم اعلی معیار کے بنیادی ڈھانچے کی فراہمی کے لیے عزم بستہ ہیں اور ناگپور اور شرڈی کے درمیان مہامارگ اس کوشش کی ایک کڑی ہے۔ اس جدید سڑک منصوبے کا افتتاح کیا اور مہامارگ پر بھی گاڑی چلائی۔ مجھے یقین ہے کہ اس سے مہاراشٹر کی اقتصادی ترقی میں مدد ملے گی۔‏‘‘ ‏وزیر اعظم کی آمد پر ان کا استقبال کیا گیا اور ان کے ساتھ ‏‏مہاراشٹر کے وزیر اعلیٰ جناب ایکناتھ شندے، مہاراشٹر کے گورنر جناب بھگت سنگھ کوشیاری، مہاراشٹر کے نائب وزیر اعلیٰ جناب دیویندر فڑنویس اور سڑک نقل و حمل اور شاہراہوں کے مرکزی وزیر جناب نتن گڈکری بھی‏‏ موجود تھے۔‏ ‏پس منظر‏ ‏وزیر اعظم جناب نریندر مودی نے ہندو ہردے سمراٹ بالا صاحب ٹھاکرے مہاراشٹر سمردھی مہامرگ کے پہلے مرحلے کا افتتاح کیا، جو 520 کلومیٹر کا فاصلہ طے کرتا ہے اور ناگپور اور شرڈی کو جوڑتا ہے۔‏ ‏سمردھی مہامرگ یا ناگپور-ممبئی سپر کمیونیکیشن ایکسپریس وے پروجیکٹ ملک بھر میں بہتر رابطے اور بنیادی ڈھانچے کے وزیر اعظم کے وژن کو عملی جامہ پہنانے کی سمت میں ایک اہم قدم ہے۔ تقریباً 55،000 کروڑ روپے کی لاگت سے تعمیر کیا جا رہا 701 کلومیٹر ایکسپریس وے – ہندوستان کے سب سے طویل ایکسپریس وے میں سے ایک ہے، جو مہاراشٹر کے 10 اضلاع اور امراوتی، اورنگ آباد اور ناسک کے ممتاز شہری علاقوں سے گزرتا ہے۔ ایکسپریس وے سے ملحقہ 14 دیگر اضلاع کے رابطے کو بہتر بنانے میں بھی مدد ملے گی، اس طرح ودربھ، مراٹھواڑہ اور شمالی مہاراشٹر کے علاقوں سمیت ریاست کے تقریباً 24 اضلاع کی ترقی میں مدد ملے گی۔‏ ‏وزیر اعظم گتی شکتی کے تحت مربوط منصوبہ بندی اور بنیادی ڈھانچے کے رابطے کے منصوبوں کے مربوط نفاذ کے وزیر اعظم کے وژن کو آگے بڑھاتے ہوئے سمردھی مہامارگ دہلی ممبئی ایکسپریس وے، جواہر لال نہرو پورٹ ٹرسٹ اور اجنتا ایلورا غاروں، شرڈی، ویرول، لونار وغیرہ جیسے سیاحتی مقامات سے منسلک ہوگا۔ سمردھی مہامارگ مہاراشٹر کی اقتصادی ترقی کو ایک بڑا فروغ فراہم کرنے میں انقلاب آفریں ثابت ہوگا۔‏
وزیراعظم نے نئی دہلی میں مرکزی وزیر سربانند سونووال کی رہائش گاہ پر بیہو  کی تقریبات میں شرکت کی

نئی دلّی ،23 اپریل، 2022/ وزیراعظم جناب نریندر مودی نےنئی دہلی میں مرکزی وزیر سربانند سونووال کی رہائش گاہ پر بیہو کی تقریبات میں شرکت کی۔ اپنے ایک ٹوئیٹ میں وزیراعظم نے کہا: ’’اپنے کابینہ ساتھی @سربانند سونووالکی رہائش گاہ پر رنگا رنگ بیہو کے جشن میں شرکت کی۔ بھارت کوآسام کی دلکش ثقافت پر فخر ہے۔‘‘
وزیراعظم نے چندرشیکھرآزاد کے یوم پیدائش پرانھیں خراج عقیدت پیش کیا

نئی دہلی23؍جولائی:وزیراعظم ، جناب نریندرمودی نے بھارت ماتا کے بہادرسپوت ، عظیم شخصیت چندرشیکھرآزاد کو ان کے یوم پیدائش کے موقع پر خراج عقیدت پیش کیاہے ۔ ایک ٹویٹ میں وزیراعظم نے کہا‘‘ میں بھارت ماتاکے بہادرسپوت عظیم چندرشیکھرآزاد کو ان کے یوم پیدائش پر یاد کرتاہوں ۔ اپنی جوانی کے آغاز ہی میں وہ ہندوستان کو سامراج کے چنگل سے آزادکرانے کی جدوجہد کا حصہ بن گئے ۔ وہ ایک ترقی پسند مفکرتھے اورانھوں نے ہمیشہ ایک مضبوط ومستحکم ہندوستان کا خواب دیکھا۔ ’’
فرانس کے یوروپی اور خارجی امور کے وزیر کی، وزیر اعظم سے ملاقات

نئی دہلی،15/دسمبر فرانس کے یوروپی اور خارجی امور کے وزیر جناب جان ایف لودریان نے آج وزیر اعظم جناب نریندر مودی سے ملاقات کی ہے۔ وزیر اعظم نے فرانس میں حال ہی میں اسٹراسبرگ میں ہوئے دہشت گردانہ حملے کا شکار ہونے والوں کے تئیں اپنی دلی تعزیت وزیر موصوف کو پیش کی اور کہا کہ بھارت دہشت گردی کے خلاف نبردآزمائی میں فرانس کے ساتھ کھڑا ہے۔ وزیر اعظم نے مارچ 2018 میں صدر مارکون کے سرکاری دورے کا والہانہ انداز میں ذکر کیا۔ ساتھ ہی ساتھ ارجنٹینا میں جی-20 سربراہ ملاقات کے شانہ بشانہ اپنی حالیہ گفت وشنید کا بھی حوالہ دیا۔ جناب جان ایف لودریان نے وزیر اعظم کو باہمی تعلقات اور علاقائی نیز عالمی موضوعات پر فرانس کے تناظر سے آگاہ کیا۔ وزیر اعظم نے دفاع، خلائی امور، انسداد دہشت گردی، بحری سلامتی اور شہری نیوکلیائی تعاون سمیت تمام دیگر شعبوں میں باہمی تعلقات کو مستحکم بنانے کی کوششوں کا خیر مقدم کیا۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ را ۔ 15 – 12 – 2018)
وزیر اعظم نے ہندواڑہ میں شہید ہونے والے فوجیوں اور سیکیورٹی اہلکاروں کو خراج عقیدت پیش کیا

نئی دہلی 03 مئی : وزیر اعظم جناب نریندر مودی نے جموں و کشمیر کے ہندواڑہ میں شہید ہونے والے بہادر فوجیوں اور سیکیورٹی اہلکاروں کو خراج عقیدت پیش کیا ہے۔ وزیر اعظم نے کہا ’’ ہندواڑہ میں شہید ہونے والے ہمارے بہادر فوجیوں اور سکیورٹی اہلکاروں کو خراج عقیدت۔ ان کی بہادری اور قربانی کو کبھی فراموش نہیں کیا جائے گا۔ انہوں نے پوری لگن سے قوم کی خدمت کی اور ہمارے شہریوں کے تحفظ کے لئے انتھک محنت کی۔ ان کے کنبوں اور دوستوں کے تئیں اظہار تعزیت‘‘۔
وزیراعظم نریندرمودی 7مارچ 2020کو جن اوشدھی دیوس پرجن اوشدی پری یوجناکیندروں کے ساتھ بات چیت کریں گے

نئی دہلی،5مارچ :وزیراعظم جناب نریندرمودی نئی دہلی سے ویڈیوکانفرنسنگ کے ذریعہ 7مارچ، 2020کو جن اوشدھی دیوس تقریبات میں حصہ لیں گے ۔ جناب مودی 7پردھان منتری بھارتیہ جن اوشدھی پری یوجنا کیندروں کے ساتھ بات چیت کریں گے ۔ اس اسکیم کی حصولیابیوں کو منانے اسے مزید جہت دینے کے لئے ہندوستان بھرمیں 7مارچ ،کو جن اوشدھی دیوس منانے کی تجویز ہے ۔ وزیراعظم مخصوص اسٹورس میں مستفیدین اور اسٹورمالکان کے ساتھ بات چیت کریں گے ۔ ہرجن اوشدھی آوٹ لیٹ دوردرشن کے ذریعہ وزیراعظم کے پیغام کونشربھی کرے گا۔ مخصوص اسٹورس میں ڈاکٹروں میڈیا کے افراد دواسازوں اور مستفیدین کے ساتھ پینل مذاکرات کابھی اہتمام کیاجائے گا۔ یہ پینل مذاکرات ان دواوں کے بارے میں ہوگا ۔ کیمیکلز اورکھادوں کے مرکزی وزیرجناب ڈی وی سدانندگوڑاوارانسی میں پردھان منتری بھارتیہ جن اوشدھی پری یوجنا کیندرمیں شرکت کریں گے ۔ جہازرانی کے مرکزی وزیرمملکت اور کیمیکلز اورکھادوں کے مرکزی وزیرمملکت جناب من سکھ لکشمن بھائی منڈوایاجموں وکشمیرکے پلوامہ میں پردھان منتری بھارتیہ جن اوشدھی پری یوجنا کیندرمیں شرکت کریں گے ۔ جن اوشدھی کیندردنیا کے سب سے بڑے خوردہ فارما کیندرسمجھے جاتے ہیں جہاں 700اضلاع میں تقریبا 6200آوٹ لیٹس ہیں ۔ 20-2019کے مالی سال میں ان آوٹ لیٹس میں 390کروڑروپے سے زیادہ کی فروخت ہوئی اور عام شہریوں کی لگ بھگ 2200کروڑروپے کی بچت ہوئی ۔ یہ اسکیم پائیداراورمستقل کمائی کے ساتھ خود روزگار کاایک اچھاوسیلہ ہے ۔
وزیر اعظم 02 اکتوبر کو جل جیون مشن کے تعلق سے گرام پنچایتوں اور پانی سمیتیوں کے ساتھ بات چیت کریں گے

وزیر اعظم جناب نریندر مودی 02 اکتوبر 2021 کو صبح 11 بجے ویڈیو کانفرنسنگ کے ذریعے جل جیون مشن کے تعلق سے گرام پنچایتوں اور پانی سمیتیوں/ گاؤں میں پانی کی فراہمی اور صفائی ستھرائی سے متعلق کمیٹیوں (وی ڈبلیو ایس سی) کے ساتھ بات چیت کریں گے۔ اس موقع پر وزیراعظم جل جیون مشن ایپ بھی لانچ کریں گے تاکہ اسٹیک ہولڈرز میں بہتر انداز میں بیداری پیدا کی جاسکے اور مشن کے تحت آنے والی اسکیموں کو زیادہ شفاف اور جوابدہ بنایا جا سکے۔ وزیر اعظم راشٹریہ جل جیون کوش کا بھی افتتاح کریں گے ، جہاں کوئی بھی فرد ، ادارہ ، کارپوریٹ ، یا انسان دوست ، خواہ وہ بھارت میں ہو یا بیرون ملک میں ، دیہی علاقوں میں واقع ہر گھر ، اسکول ، آنگن واڑی مراکز ، آشرم شالا ، اور دیگرعوامی ادارے میں نل کے پانی کے کنکشن کی فراہمی میں اپنا کردار ادا کرسکتا ہے اور اپنے طور سے تعاون کرسکتا ہے۔ جل جیون مشن کے تعلق سے ملک بھر میں دن کے دوران گرام سبھا بھی منعقد ہوں گی۔ان گرام سبھاؤں میں گاؤں کے پانی کی فراہمی کے نظام کے سلسلے میں منصوبہ بندی اور انتظامات پر تبادلہ خیال کیا جائے گااور یہ گرام سبھائیں پانی کی طویل مدتی حفاظت کے لیے بھی کام کریں گی۔ پانی سمیتیوں/وی ڈبلیو ایس سی کے بارے میں پانی سمیتی گاؤں کے پانی کی فراہمی کے نظام کی منصوبہ بندی ، نفاذ ، انتظام وانصرام ، کارگزاریوں اور دیکھ بھال میں کلیدی کردار ادا کرتی ہیں ، اس طرح ہر گھر کو باقاعدہ اور طویل مدتی بنیادوں پر صاف نل کا پانی مہیا کرایا جاتا ہے۔ چھ لاکھ سے زیادہ دیہی علاقوں میں سے ، پانی سمیتیوں/ وی ڈبلیو ایس سی تقریباً 3.5 لاکھ دیہاتوں میں تشکیل دی گئی ہیں۔ 7.1 لاکھ سے زائد خواتین کو فیلڈ ٹیسٹ کٹس کے ذریعے پانی کے معیار کو جانچنے کی تربیت دی گئی ہے۔ جل جیون مشن کے بارے میں 15 اگست ، 2019 کو ، وزیر اعظم نے ہر گھر کو صاف نل کا پانی فراہم کرنے کے لیے جل جیون مشن کا اعلان کیا تھا۔ مشن کے آغاز کے وقت ، صرف 3.23 کروڑ (17فیصد) دیہی گھرانوں کو نل کے پانی کی فراہمی کرائی جا سکی تھی۔ عالمی وبا کووڈ-19کے باوجود ، پچھلے دو سالوں میں ، 5 کروڑ سے زیادہ گھرانوں کو نل کے پانی کے کنکشن فراہم کیے گئے ہیں۔ آج تک، تقریباً8.26 کروڑ (43 فیصد)دیہی علاقے کے گھروں میں نل کے پانی کی فراہمی کرائی گئی ہے۔ 78 اضلاع کے ہر دیہی گھر ، 58 ہزار گرام پنچایتوں اور 1.16 لاکھ دیہاتوں میں نل کے پانی کی فراہمی ہو رہی ہے۔ اب تک، 7.72 لاکھ (76فیصد)اسکولوں اور 7.48 لاکھ (67.5فیصد)آنگن واڑی مراکز میں نل کے پانی کی فراہمی کی گئی ہے۔ وزیر اعظم کے ’سب کا ساتھ ، سب کا وکاس ، سب کا وشواس ، سب کا پریاس‘ کے وژن کو سمجھنے کے لیے ، اور حاشیے پر پڑے لوگوں کی زندگیوں کو بہتر بنانےکی منشا اور نیت کوزمینی سطح پر نافذ کرتے ہوئے ، جل جیون مشن کو ریاستوں کے ساتھ مل کر3.60 لاکھ کروڑ کے بجٹ کو منظور کرتے ہوئے لاگو کیا گیا ہے۔ مزید یہ کہ ، 2021-22 سے 2025-26 کی مدت کے لیے دیہاتوں میں نلوں کے پانی کی فراہمی اور صفائی ستھرائی کے لیے 15 ویں فنانس کمیشن کے تحت 1.42 لاکھ کروڑ روپے پی آر آئیز کو مجوزہ گرانٹ کے طور پر مختص کیے گئے ہیں۔
وزیر اعظم نے سبھی  لوگوں سے پریکشا پہ چرچا بات چیت میں شرکت کی اپیل کی

جیسا کہ اس سال پریکشا پہ چرچا کی تاریخوں کا آج اعلان کیا گیا، وزیر اعظم نے سب لوگوں سے اس منفرد بات چیت میں حصہ لینے کو کہا۔ وزیر اعظم نے ٹویٹ کیا: پریکشا پہ چرچا سب سے دلچسپ پروگراموں میں سے ایک ہے، جس سے امتحانات کو تناؤ سے پاک بنانے اور ہمارے امتحان کے سورماؤں # کو سپورٹ کرنے کے طریقوں پر بات کرنے کا موقع ملتا ہے۔ میں اس مہینے کی 27 تاریخ کو ہونے والے پروگرام کا منتظر ہوں اور آپ سب سے اس منفرد گفتگو میں حصہ لینے کی درخواست کرتا ہوں۔ پی پی سی 2023 #